Document ID: 32010R0360

KOMISJONI MÄÄRUS (EL) nr 360/2010,
27. aprill 2010,
millega muudetakse nõukogu määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad) IV ja VIII lisa
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (1) eriti selle artikli 8 lõike 2 punkte a ja b ning artikleid 40 ja 67,
ning arvestades järgmist:
(1)
Määruse (EÜ) nr 73/2009 VIII lisas on kehtestatud iga liikmesriigi jaoks toetusõiguste ülemmäärad, mida võib eraldada kalendriaasta jooksul. Kooskõlas kõnealuse määruse artikli 40 lõikega 2 ja artikliga 67 tuleks VIII lisa kohandada, et võtta arvesse liikmesriikide otsuseid, mis on vastu võetud nõukogu 22. oktoobri 2007. aasta määruse (EÜ) nr 1234/2007 (millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus)) (2) artikli 130o ja artikli 188a lõike 3 kohaselt seoses veiniga ja seoses tootmisega seotud toetuste edasise integreerimisega ühtsesse otsemaksete kavasse.
(2)
Saksamaa, Kreeka, Hispaania, Prantsusmaa, Itaalia, Luksemburg, Austria, Portugal ja Sloveenia teatasid komisjonile oma kavatsusest anda uusi toetusõigusi veinitootjatele määruse (EÜ) nr 1234/2007 artikli 130o ja artikli 188a lõike 3 kohaselt.
(3)
Belgia, Taani, Kreeka, Luksemburg, Madalmaad, Austria, Soome, Rootsi ja Ühendkuningriik teatasid komisjonile oma kavatsusest integreerida 2010. või 2011. aastal ühtsesse otsemaksete kavasse vähemalt määruse (EÜ) nr 73/2009 IV jaotise 5. jaos osutatud seemnetoetus või üks kõnealuse määruse XI lisa punktis 1 osutatud kavadest, välja arvatud kõva nisu eritoetus.
(4)
Määruse (EÜ) nr 73/2009 IV lisas on kehtestatud iga liikmesriigi jaoks ülemmäärad, mida ümbersuunamisjärgsed otsetoetuste netosummad ei tohi asjaomases liikmesriigis ühe kalendriaasta jooksul ületada.
(5)
Liikmesriikide poolt määruse (EÜ) nr 1234/2007 artikli 130o ja artikli 188a lõike 3 ning määruse (EÜ) nr 73/2009 artikli 67 kohaselt vastu võetud otsuste tõttu tuleks suurendada antavate otsetoetuste maksimumsummasid. Seepärast vaadatakse kõnealuse määruse IV lisa läbi kooskõlas määruse (EÜ) nr 73/2009 artikli 8 lõike 2 punktiga a.
(6)
Kuna Portugali põllumajandussektor on endiselt raskustes, mis avaldavad negatiivset mõju põllumajandusettevõtjate majanduslikule olukorrale, on Portugal komisjonile teatanud, et ta on otsustanud aastatel 2010-2012 mitte kohaldada ettenähtud vabatahtlikku ümbersuunamist. Seepärast tuleks kooskõlas määruse (EÜ) nr 73/2009 artikli 8 lõike 2 punktiga b lisada kõnealuste aastate netosummad, mis tulenevad komisjoni otsusega 2009/780/EÜ (3) Portugali suhtes kehtestatud vabatahtliku ümbersuunamise kohaldamisest, lisada Portugali riiklikule ülemmäärale, mis on sätestatud määruse (EÜ) nr 73/2009 IV lisas.
(7)
Seepärast tuleks määruse (EÜ) nr 73/2009 IV ja VIII lisa vastavalt muuta.
(8)
Käesoleva määrusega ette nähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 73/2009 IV lisa asendatakse käesoleva määruse I lisas sätestatud tekstiga.
Artikkel 2
Määruse (EÜ) nr 73/2009 VIII lisa asendatakse käesoleva määruse II lisas sätestatud tekstiga.
Artikkel 3
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. aprill 2010

Labels: 20
11
6